My Swem Blog: January 2015
Mountain Mill Mile
Worcester Gimnasium het vir die derde jaar hierdie Myl aangebied by die winkelsentrum in Worcester. Dit is die 2 de jaar dat ek dit swem. Verlede jaar was die wind ontsettend sterk en dit was die eerste myl wat geswem het. Ek het toe 42 minute geswem.
Hierdie jaar het ek dit in 33 minute 51 sekondes voltooi teen n pas van 1:56 min per 100 meter. Ek was teleur gesteld om nie onder die eerste 3 in my ouderdoms groep te kom nie want ek kry gewoonlik n goeie plek in my WP swemme. Die vinnige Worcester vroue lyk my swem net in Worcester.
Antionette is saam met my soon toe en haar Brownies en Jaffels was my energie bronne.
Posted by Mari Du Toit at 10:59 No comments:
Labels: Mountain Mill mile
WP byeenkoms by Eikenhof dam
By hierdie byeenkoms besluit ek om 5 km, 3 km en 1 km te swem. Annake en Wiekus gaan saam en hul vriende kom ook. Antionette en Hettie en haar man kom my ook ondersteun. Almal bring iets vir die piekniek en Antionette se Brownies is soos altyd, baie lekker. Dit is ook my energie bron vir die volgende swem.
Die 5 km word in twee rondtes van 2,5 km geswem. Wiekus gaan gee Chris Fourie, wat 10 km wou swem, se voeding en dit is lekker om hom op die bootjie te sien na my eerste rondte. Ek swem gemaklik en 'n beter tyd as verlede jaar, 1 uur 46 minute.
Daar is genoeg tyd om uit te rus want die mense wat 10 km swem maak eers klaar. Ek swem die 3 km in n mooi tyd van 1 uur 2 minute, my beste tyd nog. Ek voel nog steeds sterk, maar besluit om saam met Lindsay die 1 km te swem. Sy verseker my ek hoef nie heel pad by haar te bly nie.
Tot my skande swem ek langs die pad in haar vas. Toe ek sien dat n derde persoon ook saam met ons swem, besluit ek om bietjie vinniger te probeer swem. Ek was na 200 m spyt oor die besluit want toe is ek regtig moeg. Ek span my in ten spyte van die moegheid en voltooi die km in 22 minute 12 sekondes.
Daardie aand is my lyfseer en ek drink n pyn en slaappil. In die nag raak ek wakker bewus van my lyf wat pyn.Mmmm ek is defnitief nog nie fiks genoeg vir my Robben eiland swem nie!
Posted by Mari Du Toit at 09:19 No comments: